**รายงานของผู้สอบบัญชีรับอนุญาต**

เสนอ ผู้ถือหุ้นบริษัท ซินเท็ค คอนสตรัคชั่น จำกัด (มหาชน)

**ความเห็น**

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท ซินเท็ค คอนสตรัคชั่น จำกัด (มหาชน) และบริษัทย่อย (“กลุ่มบริษัท”) และของบริษัท ซินเท็ค คอนสตรัคชั่น จำกัด (มหาชน) (“บริษัท”) ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม 2566 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกันและหมายเหตุประกอบงบการเงินรวมถึงสรุปนโยบายการบัญชีที่สำคัญ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้ แสดงฐานะการเงินรวมและฐานะการเงินเฉพาะกิจการของกลุ่มบริษัทและบริษัท ณ วันที่ 31 ธันวาคม 2566 ผลการดำเนินงานรวมและผลการดำเนินงานเฉพาะกิจการ และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

**เกณฑ์ในการแสดงความเห็น**

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในวรรคความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มบริษัทและบริษัทตามประมวลจรรยาบรรณของผู้ประกอบวิชาชีพบัญชี รวมถึง มาตรฐานเรื่องความเป็นอิสระ ที่กำหนดโดยสภาวิชาชีพบัญชี (“ประมวลจรรยาบรรณของผู้ประกอบวิชาชีพบัญชี”) ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ตามประมวลจรรยาบรรณของผู้ประกอบวิชาชีพบัญชี ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

**เรื่องสำคัญในการตรวจสอบ**

เรื่องสำคัญในการตรวจสอบ คือ เรื่องต่างๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพบัญชีของข้าพเจ้า  
ในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบท  
ของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้ ข้าพเจ้าได้กำหนดเรื่องที่กล่าวต่อไปนี้เป็นเรื่องสำคัญในการตรวจสอบ  
เพื่อสื่อสารในรายงานของข้าพเจ้า

**การรับรู้รายได้จากการรับเหมาก่อสร้าง**

บริษัทประกอบธุรกิจรับเหมาก่อสร้าง และมีการรับรู้รายได้ค่าก่อสร้างตามอัตราส่วนของขั้นความสำเร็จของงานก่อสร้างตามสัญญา ซึ่งขั้นความสำเร็จของงานก่อสร้างคำนวณโดยการเปรียบเทียบต้นทุนการก่อสร้างที่เกิดขึ้นของงานที่ทำเสร็จจนถึงปัจจุบันกับประมาณการต้นทุนก่อสร้างทั้งสิ้น รวมทั้งการเปลี่ยนแปลงงานก่อสร้างที่เพิ่มและลด ซึ่งกระบวนการให้ได้มาถึง  
ขั้นความสำเร็จของงานก่อสร้างแต่ละโครงการนั้น ผู้บริหารและผู้จัดการโครงการต้องใช้ดุลยพินิจอย่างรอบคอบเป็นอย่างมากในการจัดทำประมาณการต้นทุนการก่อสร้างทั้งสิ้นแต่ละโครงการ รวมถึงต้องพิจารณาถึงแนวโน้มของการเปลี่ยนแปลงราคาวัสดุก่อสร้าง ค่าแรง และค่าใช้จ่ายที่เกี่ยวข้องกับงานก่อสร้าง ประกอบกับความน่าจะเป็นที่จะเกิดงานก่อสร้างล่าช้า อุปสรรคระหว่างก่อสร้างโดยไม่คาดคิดที่อาจก่อให้เกิดภาระแก่บริษัทได้ ซึ่งในปี 2566 กลุ่มบริษัทและบริษัทมีรายได้ค่าก่อสร้างเป็นจำนวน 6,875.54 ล้านบาท และ 6,897.53 ล้านบาท (คิดเป็นสัดส่วนร้อยละ 92 และ 97 ตามลำดับของรายได้รวม) ต้นทุนการก่อสร้างเป็นจำนวน 6,571.07 ล้านบาท และ 6,571.07 ล้านบาท (คิดเป็นสัดส่วนร้อยละ 90 และ 96 ตามลำดับของค่าใช้จ่ายรวม) มูลค่าระหว่างก่อสร้างที่ยังไม่เรียกเก็บจากลูกค้าเป็นจำนวน 377.34 ล้านบาท และ 377.34 ล้านบาท (สุทธิคิดเป็นร้อยละ 3 และ 4 ตามลำดับของสินทรัพย์รวม) และประมาณการหนี้สิน ซึ่งได้แก่ ประมาณการต้นทุนในการแก้ไขงานในช่วงรับประกันผลงานก่อสร้างที่คาดว่าจะเกิดขึ้น เป็นต้น รวมเป็นจำนวน 61.62 ล้านบาท และ 61.62 ล้านบาท (คิดเป็นสัดส่วนร้อยละ 1 และ 2 ตามลำดับของหนี้สินรวม) ดังนั้น เรื่องสำคัญในการตรวจสอบคือ การรับรู้รายได้ค่าก่อสร้างตามอัตราส่วนของขั้นความสำเร็จแต่ละโครงการ การประมาณการผลขาดทุนที่อาจจะเกิดขึ้นจากโครงการก่อสร้าง และการประมาณการหนี้สินอื่นๆ เรื่องเหล่านี้เป็นรายการที่มีผลกระทบต่องบการเงินของกลุ่มบริษัทและบริษัท

**การตอบสนองความเสี่ยงของผู้สอบบัญชี**

* ทำความเข้าใจเกี่ยวกับกระบวนการทำสัญญาก่อสร้าง การว่าจ้างผู้รับเหมาช่วงในเรื่องรายละเอียดสัญญา การประมาณการต้นทุนก่อสร้าง การประมาณการต้นทุนในการแก้ไขงานในช่วงรับประกันผลงาน การจ่ายชำระ และกระบวนการบันทึกรายการ การอนุมัติรายการ รวมทั้งระบบการควบคุมภายในที่เกี่ยวข้อง
* สอบทานการออกแบบและการปฏิบัติการอนุมัติรายการตามระบบการควบคุมภายในในเรื่องดังกล่าว
* ทดสอบความมีประสิทธิผลของการปฏิบัติตามระบบควบคุมภายในที่เกี่ยวข้องกับการประมาณการต้นทุนก่อสร้าง การจัดซื้อจัดจ้างวัสดุก่อสร้าง การจ่ายค่าแรง และค่าจ้างผู้รับเหมาช่วง เป็นต้น
* ตรวจสอบเนื้อหาสาระ ซึ่งประกอบด้วย
* สอบทานรายละเอียดของสัญญาก่อสร้างของโครงการก่อสร้าง รวมทั้งงานเพิ่มและงานลดที่เกิดขึ้นระหว่างปี
* สอบทานวิธีการที่ผู้บริหารใช้ในการติดตามและพิจารณาความสมเหตุสมผลของการประเมินขั้นความสำเร็จของงานก่อสร้าง การทบทวนประมาณการต้นทุนก่อสร้าง การประมาณการต้นทุนในการแก้ไขในช่วงรับประกันผลงาน การอนุมัติ และสุ่มทดสอบกับเอกสารที่เกี่ยวข้อง
* ทดสอบการคำนวณขั้นความสำเร็จของงานก่อสร้างแต่ละโครงการ
* วิเคราะห์เปรียบเทียบขั้นความสำเร็จของงานที่เกิดจากต้นทุนก่อสร้างที่เกิดขึ้นจริงกับขั้นความสำเร็จงานก่อสร้างที่ประมาณโดยวิศวกรโครงการของบริษัท และที่ปรึกษาโครงการของลูกค้า
* ทดสอบความถูกต้องของการซื้อวัสดุก่อสร้าง การจ่ายค่าแรงและค่าจ้างผู้รับเหมาช่วง และค่าใช้จ่ายที่เกี่ยวข้องกับเอกสารประกอบการบันทึกบัญชี รวมถึงการประมาณการต้นทุนที่เกิดขึ้นแต่ยังไม่ได้รับการเรียกเก็บเงินจากผู้ขายหรือผู้รับเหมาช่วง
* เข้าสังเกตการณ์โครงการที่อยู่ระหว่างทำ ณ วันสิ้นปี รวมทั้งสอบถามวิศวกร/ผู้ควบคุมงานที่รับผิดชอบ และทำความเข้าใจกระบวนการที่ใช้ในการประเมินขั้นความสำเร็จของงานก่อสร้าง
* สอบทานความเพียงพอการเปิดเผยข้อมูลในหมายเหตุประกอบงบการเงิน

**ค่าเผื่อผลขาดทุนด้านเครดิตที่คาดว่าจะเกิดขึ้น**

ภายใต้มาตรฐานการรายงานทางการเงินฉบับที่ 9 เรื่อง เครื่องมือทางการเงิน กลุ่มบริษัทต้องพิจารณาค่าเผื่อผลขาดทุน  
ด้านเครดิตที่คาดว่าจะเกิดขึ้นสำหรับลูกหนี้การค้าหรือสินทรัพย์ที่เกิดจากสัญญาภายใต้มาตรฐานการรายงานทางการเงินฉบับที่ 15 ที่ไม่มีองค์ประกอบเกี่ยวกับการจัดหาเงินที่มีนัยสำคัญ โดยวิธีอย่างง่าย (Simplified approach) ในการวัดมูลค่าของ  
ผลขาดทุนด้านเครดิตที่คาดว่าจะเกิดขึ้น (ECL)

ซึ่งผู้บริหารต้องใช้ดุลยพินิจอย่างมากในการคำนวณผลขาดทุนด้านเครดิตที่คาดว่าจะเกิดขึ้น เนื่องจากวิธีดังกล่าวจะต้องคำนึงถึงการถัวเฉลี่ยด้วยความน่าจะเป็นที่คาดว่าจะเกิดขึ้น มูลค่าของเงินตามเวลา และข้อมูลที่ดีที่สุดที่สามารถหาได้เกี่ยวกับข้อมูลคาดการณ์อนาคต ประกอบกับ ณ วันที่ 31 ธันวาคม 2566 กลุ่มบริษัทและบริษัท มีลูกหนี้ดังกล่าวเป็นจำนวนรวมทั้งสิ้น 1,707.48 ล้านบาท และ 1,710.29 ล้านบาทตามลำดับ และค่าเผื่อผลขาดทุนด้านเครดิตที่คาดว่าจะเกิดขึ้นเป็นจำนวนรวมทั้งสิ้น 116.53 ล้านบาท และ 116.53 ล้านบาท ตามลำดับ (สุทธิคิดเป็นร้อยละ 15 และ 18 ของยอดสินทรัพย์รวม ตามลำดับ)

ดังนั้น ข้าพเจ้าจึงให้ความสำคัญเกี่ยวกับความเพียงพอของค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้ดังกล่าว

**การตอบสนองความเสี่ยงของผู้สอบบัญชี**

* ทำความเข้าใจเกี่ยวกับกระบวนการบันทึกรายการ การทำสัญญา การออกใบแจ้งหนี้ การอนุมัติรายการ การติดตามหนี้ การรับชำระหนี้ การตั้งค่าเผื่อผลขาดทุนด้านเครดิตที่คาดว่าจะเกิดขึ้น และระบบการควบคุมภายในที่เกี่ยวข้อง
* สอบทานการออกแบบและการปฏิบัติตามระบบการควบคุมภายในในเรื่องดังกล่าว
* ทดสอบความมีประสิทธิผลของการปฏิบัติตามระบบควบคุมภายใน
* ตรวจสอบเนื้อหาสาระ ซึ่งประกอบด้วย
* ขอคำยืนยันยอดจากลูกหนี้การค้า และลูกหนี้เงินประกันผลงานตามสัญญาก่อสร้าง ณ วันสิ้นปี
* ประเมินและทดสอบข้อมูลนำเข้าที่เกี่ยวข้องและสมมติฐานที่ใช้ในการคำนวณผลขาดทุนด้านเครดิตที่คาดว่าจะเกิดขึ้น
* สอบทานการใช้ดุลยพินิจของผู้บริหารในการประมาณการผลขาดทุนด้านเครดิตที่คาดว่าจะเกิดขึ้น
* ตรวจสอบรายงานการวิเคราะห์อายุหนี้ของลูกหนี้การค้า ลูกหนี้เงินประกันผลงานตามสัญญาก่อสร้าง และมูลค่างานระหว่างก่อสร้างที่ยังไม่เรียกเก็บจากลูกค้า เพื่อทดสอบว่าลูกหนี้แต่ละรายมีการคำนวณ การจัดประเภทแต่ละช่วงอายุหนี้คงค้างอย่างเหมาะสมถูกต้องหรือไม่
* ทดสอบการคำนวณค่าเผื่อผลขาดทุนด้านเครดิตที่คาดว่าจะเกิดขึ้น
* ตรวจสอบการรับชำระเงินจากลูกหนี้ภายหลังรอบระยะเวลาที่รายงาน
* สอบทานรายงานผลของคดีความของลูกหนี้และความเห็นจากที่ปรึกษากฎหมายภายในของบริษัท รวมทั้ง สอบทานความเหมาะสมของมูลค่าหลักประกัน
* สอบทานความเพียงพอการเปิดเผยข้อมูลในหมายเหตุประกอบงบการเงิน

**เรื่องอื่น**

งบการเงินรวมและงบการเงินเฉพาะกิจการของกลุ่มบริษัทและบริษัท สำหรับปีสิ้นสุดวันที่ 31 ธันวาคม 2565 ที่แสดงเป็นข้อมูลเปรียบเทียบ ตรวจสอบโดยผู้สอบบัญชีอื่นในสำนักงานเดียวกันกับข้าพเจ้า ซึ่งแสดงความเห็นอย่างไม่มีเงื่อนไข ตามรายงานลงวันที่ 24 กุมภาพันธ์ 2566

**ข้อมูลอื่น**

ผู้บริหารเป็นผู้รับผิดชอบต่อข้อมูลอื่น ซึ่งรวมถึงข้อมูลที่รวมอยู่ในรายงานประจำปีของกลุ่มบริษัท (แต่ไม่รวมถึงงบการเงินรวมและงบการเงินเฉพาะกิจการและรายงานของผู้สอบบัญชีที่แสดงอยู่ในรายงานประจำปีนั้น) ข้าพเจ้าคาดว่าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินงบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ข้อสรุปในลักษณะการให้ความเชื่อมั่นในรูปแบบใดๆต่อข้อมูลอื่นนั้น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการ คือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้าหรือไม่ หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปีของกลุ่มบริษัท หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าจะสื่อสารเรื่องดังกล่าวให้ผู้มีหน้าที่ในการกำกับดูแลเพื่อให้ดำเนินการแก้ไขที่เหมาะสมต่อไป

**ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ**

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการ เหล่านี้โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการ ที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญ ไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ ผู้บริหารรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่ผู้บริหารมีความตั้งใจที่จะเลิกกลุ่มบริษัทและบริษัท หรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการกำกับดูแลกระบวนการในการจัดทำรายงานทางการเงินของกลุ่มบริษัทและบริษัท

**ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ**

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินและงบการเงินเฉพาะกิจการ โดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชีข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

* ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน
* ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท
* ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและ  
  การเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร
* สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐาน  
  การสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยข้อมูลดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง
* ประเมินการนำเสนอโครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่
* ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทาง  
  ธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง   
  การควบคุมดูแล และการปฏิบัติงานตรวจสอบกลุ่มบริษัทข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่างๆ ที่สำคัญ ซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่น ซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้า  
ขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่างๆที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุสมผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

ข้าพเจ้าเป็นผู้รับผิดชอบงานสอบบัญชีและการนำเสนอรายงานฉบับนี้

นายวิเชียร ปรุงพาณิช

ผู้สอบบัญชีรับอนุญาต ทะเบียนเลขที่ 5851

บริษัท กรินทร์ ออดิท จำกัด

วันที่ 23 กุมภาพันธ์ 2567

**บริษัท ซินเท็ค คอนสตรัคชั่น จำกัด (มหาชน**) **และบริษัทย่อย**

งบการเงินสำหรับปีสิ้นสุดวันที่ 31 ธันวาคม 2566

และ

รายงานของผู้สอบบัญชีรับอนุญาต